Kompas TV

Kompas TV adolah ciek di antaro jaringan televisi swasta nasional di Indonesia nan bafokus pado konten barito. Kompas TV iolah punyo KG Media, anak parusahaan Kompas Gramedia.

Iko mulonyo diluncuakan sabagai panyadio konten jo acara-acara nan babasis hiburan pado 9 September 2011. Lambek laun, statusnyo diubah manjadi sabuah jaringan televisi, dan sajak 2016 acara-acaronyo babasis barito sampai kini. Namo Kompas TV diambiak dari surek kaba papan ateh nan dipunyoi dek Kompas Gramedia, iyolah Harian Kompas.

 Sijarah 

 Latar balakang 
Ikuiknyo Kompas Gramedia dalam industri panyiaran televisi alah dimulai sajak taun 1996; katiko Harian Kompas manolong Indosiar dalam paliputan barito nan disiarkan dalam acaro Fokus lewat 30 persen saham di parusahaan badoncek PT Indomedia Wartatama.Ishadi S.K. (2014). Media dan Kekuasaan: Televisi di Hari-hari Terakhir Presiden Soeharto. Jakarta: Penerbit Buku Kompas Karajo samo iko barakhia katiko perusahaan itu dibubarkan pado taun 1999. 

Sabananyo Kompas Gramedia surang alah punyo niek untuak mambuek televisi swasta punyo inyo surang sajak 1970-an. Tapi, baru satelah Reformasi tibo, Kompas Gramedia bisa mawujudkan kainginannyo jo managakan jaringan televisi baru nan banamo TV7 di taun 2001. Sajak saham TV7 dibali dek pihak Trans Corp, nan tagak di bawah pimpinan Chairul Tanjung pado taun 2006, namo TV7 digantikan manjadi Trans7. Saham Kompas Gramedia tahadok Trans7 turun manjadi hampia satangah dari Trans Corp. 

Kurang berasianyo Kompas Gramedia dalam mangalola TV7 ruponyo indak mambuek konglomerasi media iko "kapok" masuak ka industri panyiaran televisi. Inyo ruponyo manyadari baso bisnis media cetak nan manjadi salamo ko indak dapek dipacik saraco taruih manaruih untuak maso nan ka tibo. Ditambah pulo jo "raso manyasa" dek kurang siap jo saba dalam mangatur televisi surang. Makonyo pado taun 2008, Kompas Gramedia managakan sabuah parusahaan nan banamo PT Gramedia Media Nusantara nan partamo kali kadisiapkan sabagai televisi jaringan baru nan banamo Kompas Gramedia Televisi (KGTV) Network. KGTV kamudian mulai manunjuakan karajonyo nan positif jo mamproduksi babarapo acara basamo jo televisi lain.

Rancana managakan parusahaan panyiaran tasabuik kamudian baru tarealisasi pado 2011, jo namo baru iyolah Kompas TV dan statusnyo diubah manjadi panyadio konten atau content provider untuak babarapo stasiun televisi lokal di babagai daerah Indonesia. Namo "Kompas TV" pado mulonyo dipakai dek bagian Kompas.com nan mampunyoi video-video barito/informasi atau manarimo kajadian/acara sacaro langsung, nan dapek dikecekkan sabagai "cikak-bakal" panyiapan jaringan televisi iko. Pado maso itu, Kompas TV dikonsepkan sabagai televisi nan basifat "inspiratif, menghibur dan acaranya berkualitas". Pasanyo ditargetan untuak 6 persen dari sagalo jinih panonton. Dalam pasiapan siaran Kompas TV, alah dibangun bangunan limo tingkek nan diresmikan pado 14 Juli 2011 jo studio berita nan diresmikan pado 6 September 2011. Karyawannyo barasa dari kadatangan baru jo wartawan Harian Kompas.

 Awalnyo siaran 
Pado 1 Agustus sampai 8 September 2011, Kompas TV mamulai siaran uji cubo basamo jo stasiun induaknyo KTV salamo 19 jam satiok hari dari jam 05.00 sampai 00.00 WIB. Kamudian dipaluweh ka dalapan stasiun televisi di babarapo daerah pado 30 Agustus 2011. Salain itu, pado 9 September 2011, Kompas TV resmi diluncuakan dalam acaro Simfoni Semesta Raya nan disiarkan dek babarapo televisi lokal daerah jaringannyo. Jakob Oetama mangaku harapannyo dalam peluncuran itu baso Kompas TV dapek "mancerahkan bangso jo mampakayo manusia". Walaupun baitu, kehadiran Kompas TV pado mulonyo indak mulus, dek manuai protes dari Komisi Penyiaran Indonesia (KPI), sahinggo pado 11 September 2011, Kompas TV maubah logonyo jo caro mangilangan tulisan "TV" di logo tasabuik. Tapi akhirnyo tulisan tu digunokan baliak dari 5 Oktober 2012 sampai 19 Oktober 2017. Kompas TV adolah salah satu jaringan televisi patamo di Indonesia nan mangadopsi kualitas gambar resolusi tinggi atau High Definition (HD), nan dulu disabuik Kompas HD.

Kahadiran Kompas TV di Jabodetabek pado mulonyo manggandeng salah satu televisi lokal asa Banten nan banamo KTV nan basiaran di 28 UHF. Namun, pado wakatu itu, KTV mandapek ijin siaran di Serang, samantaro siarannyo dipancarkan dari Tangerang, sahinggo sajak 19 Desember 2011 pamarentah mamaso KTV untuak mamindahkan pamancarannyo. Akibatnyo, KTV (tamasuak Kompas TV) sempat indak dapek dinikmati di Jakarta, sampai akhianyao mandapek izin jo mangudaro baliak pado 22 Juni 2012.

Supayo kajadian itu indak baulang baliak, pado taun 2014, Kompas TV mangambiak alih sabuah stasiun televisi lokal dari Bogor nan banamo TV Plus! nan ditarimo di 25 UHF. Badan hukum TV Plus!  (PT Cipta Megaswara Televisi) kamudian dijadikan sabagai pangelola dari Kompas TV jo induk dari jaringannyo di saluruah Indonesia ((sadulu, juo dilakuan usaho untuak mambangun badan hukum/usaha baru jo namo PT Kompas TV Media Televisi dan mangurus izinnyo, tapi indak tarealisasikan dan kamudian dijadikan badan hukum stasiun anggotanyo di Gorontalo). Sabananyo, Kompas TV sajak 2012 sacaro formal alah mangadopsi sistem stasiun jaringan (liek Kepmenkominfo No. 194/KEP/M.KOMINFO/04/2012 tanggal 9 April 2012), namun pado wakatu itu induknyo ado di TVB (kini Kompas TV Jawa Tengah) nan babasis di Semarang.

Pado 28 Juni 2015, siaran Kompas TV di Jakarta sacaro rasmi pindah ka 25 UHF, samantaro TV Plus! mangganti namonyo manjadi MGSTV nan basiaran di saluran baru 32 UHF. Dikutiko iko, malalui paindahan frekuensi, diharokkan ado paningkatan kualitas siaran, sahinggo Kompas TV dapek maningkek paringkeknyo. Samantaro itu, babeda jo KTV nan kamudian dipisahkan operasionalnyo jo susunan acaranyo, sacaro lambat sajak 2014, anggota jaringan Kompas TV (salingkuik RBTV di Yogyakarta) barubah namonyo manjadi Kompas TV + namo daerah (samo Kompas TV Surabaya dari sabalumnyo BCTV), manunjuakkan paubahannyo manjadi sabuah jaringan televisi nasional dari sabalumnya nan hanyo panyadia content. Diperkirakan, pado taun 2016, ado 30 stasiun televisi lokal nan marupokan anggota jaringan Kompas TV.

Pado mulonyo, program Kompas TV labiah mangangkek acara-acara hiburan, utamo-umpamo nan bersifat mendidik jo malokal nan ciek di antaronyo dirintis dek Indra Yudhistira. Dek karano itu, indak samo jo jaringan atau stasiun televisi lain nan banyak manyajikan sinetron. Program di jaringan iko didominasi dek acara dokumenter, gelar wicara, eduttainment, kuis, jo lainnyo. Walaupun baitu, Kompas TV juo punyo porsi panonton acara kaba nan labiah banyak dari jaringan televisi lain nan berbasis hiburan pado maso itu. Indak mandapek Hasia nan mamuehkan dari acara-acara tu, Kompas TV kamudian mancubo manayangkan acara lain sarupo olahraga. Tacatat pado taun 2013, Kompas TV mamegang hak siar Bundesliga (hanyo musim 2013-2015) jo Serie A 2014-2015 lewat karajo samo jo beIN Sports. Kompas TV juo pernah manayangkan ajang balap oto Formula Satu (hanyo musim 2012 jo 2013 sajo) malalui karajo samo jo Fox Sports. Salai itu juo hak siar kompetisi/turnamen olahraga lainnyo sarupo bulutangkis (di bawah bendera House of Badminton), voli, jo lainnyo.  

Pado bulan Agustus 2022, Kompas TV mandapek hak siar DFB Pokal musim 2022-2023 sampai 2024-2025.  

 Panekanan sabagai televisi kaba 
Pado Juli 2015 (sajak papindagan frekuensi), di bawah Rosiana Silalahi, Kompas TV sacaro lapeh-lapeh mangubah programnyo ka arah panayangan acara nan badasarkan informasi jo berita, ditambah manurunkan acara hiburan. Akienyo, pado 28 Januari 2016, Kompas TV fokus manjadi media berita dalam rangkaian Suara Indonesia sampai kini. Parubahan iko didasari dek karano salamo ko publik alah mangenal "Kompas" sabagai namo koran (sumber barito), ditambah usaho sinergi jo Harian Kompas jo Kompas.com. Untuak mampakuek branding, pado 19 Oktober 2017, Kompas TV juo maubah logonyo jo manggambangan ikon "K" di logo (sahinggo mirip jo harian Kompas) jo slogannyo juo baganti manjadi "Independent. Ide untuak mangilangan ikon "K" iko alah di rancanakan sajak taun 2016, tapi indak tacapai salapeh sataun.

Walaupun alah manjadi televisi barito, Kompas TV tatap manayangkan babarapo acara hiburan, sarupo Stand up Comedy Indonesia dan babarapo program olahraga. Pado 29 Juli 2018, untuak partamo kalinyo dalam sajarah, Kompas TV manjadi televisi nasional patamo nan manayangkan cabang olahraga elektronik sacaro gratis di Indonesia malalui siaran langsung Grand Final turnamen Mobile Legends Southeast Asia Cup 2018. Salain itu, malalui karajo samo jo Fox Sports jo Mola TV, Kompas TV ka manayangkan acara balap motor internasional, iyolah Kejuaraan Dunia Superbike mulai musim 2020 jo manayangkan hanyo sesi balap kaduo sajo. 

 Jaringan siaran 

 Jaringan terestrial 
Nama PerusahaanNama StasiunDaerahFrekuensi Digital (DVB-T2)Nama Multipleksing Digital (DVB-T2)PT Cipta Megaswara TelevisiKompas TVDKI Jakarta, Bogor, Depok, Tangerang, Bekasi24 UHFSCTV JakartaPT Bayanaka Multimedia DigitalKompas TV PekalonganBrebes, Tegal, Pemalang, Pekalongan33 UHFIndosiar TegalPT Pratama Cipta DigitalKompas TV MadiunMadiun, Magetan, Ngawi, Ponorogo37 UHFSCTV MadiunKompas TV PalembangPalembang32 UHFIndosiar PalembangPT Oxcy Media TelevisiKompas TV Jawa TimurSurabaya, Lamongan, Gresik, Mojokerto, Pasuruan, Bangkalan29 UHFSCTV Surabaya / SCTV Lamongan / SCTV MojokertoPT Jember Mutiara Nunggal RestiKompas TV JemberJember, Bondowoso27 UHFSCTV Jember / SCTV BondowosoKompas TV AmbonAmbon33 UHFTVRI MalukuPT Syiar MediaKompas TV MalangMalang, Kota Batu, Probolinggo28 UHFSCTV Malang / SCTV ProbolinggoPT Reksa Birama MediaRBTVYogyakarta, Bantul, Wonosari, Sleman, Wates, Solo32 UHFIndosiar Yogyakarta / Indosiar SoloPT Balakosa Media DigitalKompas TV KediriKediri, Pare, Kertosono, Jombang, Blitar, Tulungagung30 UHFSCTV KediriPT Media Khatulistiwa TelevisiKompas TV PontianakPontianak47 UHFIndosiar PontianakPT Borneo TelevisionKompas TV BanjarmasinBanjarmasin, Martapura, Marabahan33 UHFSCTV BanjarmasinPT Mediatama Amrita DigitalKompas TV BalikpapanBalikpapan35 UHFSCTV BalikpapanKompas TV LampungBandar Lampung, Kota Metro42 UHFNTV Bandar LampungPT Mahkota Ogan SumateraKompas TV SumselKayu Agung, Ogan Komering Ilir32 UHFIndosiar LempuingKompas TV TenggarongTenggarong, Samarinda37 UHFSCTV SamarindaPT Kompas TV Aceh-BangkaKompas TV BangkaPangkal Pinang36 UHFRCTI PangkalpinangPT Kompas TV Media InformasiKompas TV KupangKupang29 UHFTVRI Nusa Tenggara TimurKompas TV MedanMedan34 UHFIndosiar MedanPT Papua Sorta TelevisiKompas TV MeraukeMerauke28 UHFTVRI PapuaKompas TV SorongSorong28 UHFTVRI Papua BaratPT Alternatif Media TelevisiKompas TV RiauPekanbaru39 UHFTVRI RiauPT Makassar Lintas Visual CemerlangKompas TV MakassarMakassar, Maros, Sungguminasa, Pangkajene28 UHFTVRI Sulawesi SelatanPT Kompas TV Media TelevisiKompas TV GorontaloGorontalo34 UHFTVRI GorontaloPT Pasundan Utama TelevisiKompas TV Jawa BaratBandung, Cimahi, Padalarang, Cianjur29 UHFIndosiar BandungPT Televisi Semarang IndonesiaKompas TV Jawa TengahSemarang, Ungaran, Kendal, Demak, Jepara, Kudus33 UHFIndosiar SemarangPT Andalan Utama SukabumiKompas TV SukabumiSukabumi38 UHFIndosiar SukabumiPT Televisi Antero NusantaraKompas TV AcehBanda Aceh35 UHFIndosiar Banda AcehPT Televisi Tanah Liat SemestaKompas TV PurworejoPurworejo, Kebumen33 UHFIndosiar PurworejoPT Mediantara Televisi BaliKompas TV DewataKota Denpasar, Singaraja30 UHFTVRI BaliPT Swara Alam Kendari TelevisiKompas TV KendariKendari36 UHFSCTV KendariPT Pacific Televisi AnugerahKompas TV ManadoManado29 UHFTVRI Sulawesi UtaraPT Batanghari Televisi IndonesiaKompas TV JambiJambi44 UHFTVRI JambiPT Bengkulu TelevisiKompas TV BengkuluBengkulu31 UHFIndosiar BengkuluPT Sulteng Senegor TelevisiKompas TV PaluPalu38 UHFSCTV PaluDonggala31 UHFTVRI Sulawesi TengahPT Karimun Media TelevisiKompas TV BatamBatam, Karimun46 UHFTrans TV Batam

 Satelit dan kabel 
Sajak mulo tagak, Kompas TV juo dapek disaksikan di televisi balangganan (tanpa siaran lokal) barikuik:
 K-Vision
 Kugosky
 First Media
 IndiHome
 IndiHome TV
 Skynindo
 MNC Vision
 Transvision
 MNC Play
 Biznet Home
 Vision+
 Vidio
Kompas TV dapek juo disaksikan sacaro siaran gratis lewat parabola di satelit Telkom-4.

 Rujuakan